**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

**Kisbér Város Önkormányzat Képviselő-testülete**

**2024. július 17-ei rendkívüli ülésére**

Tárgy: Kincsem emléktábla

**Tisztelt Képviselő-testület!**

Kincsem, a kisbéri csodakanca születésének 150. évfordulója alkalmából ez év márciusában a Járási Hivatal épületére emléktáblát helyeztettünk ki Brenyó József aktív közreműködésével. Brenyú úrban már akkor megfogalmazódott a gondolat, hogy Kincsem születésének a helyére is jó lenne emléktáblát kihelyezni.

Kincsem az akkori Ritterdorf faluban született, mely helyén ma a Szabadság utca áll. Brenyó úr megkereste annak a háznak a tulajdonosait, akik ma azon a helyen élnek, ahol annak idején az az istálló állt, ahol Kincsem született (Szabadság u. 2/A.). Brenyó úr elmondása szerint a lakók örülnének egy emléktáblának.

Az emléktábla tardosi vörös mészkő lenne, melyet Brenyó úr más el is hozott Kisbérre. A vésést és a felhelyezést Danka József sírköves bruttó 178.000,- Ft-ért vállalná.

Településképi szempontból a bizottság támogatta a tábla kihelyezését és a vésés és felhelyezés költségének megfizetését.

Kérem javaslatunkat a tábla kihelyezésére szíveskedjenek támogatni.

A tábla kihelyezése esetén a lakó figyelmét fel kell arra hívni, hogy a táblát köteles a felszerelés helyén megőrizni, eléje csak olyan növényt ültethet, mely nem takarja el a táblát és az épület felújítása esetén is köteles a tábla változatlan helyen történő elhelyezését biztosítani.

Kisbér, 2024. július 16.

 Andrási Tamás s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

támogatja, hogy a Kisbér, Szabadság utca 2/A. szám alatti épület homlokzatára Kincsem emléktábla kerüljön felhelyezésre. A tábla vésési és felhelyezését költségét, bruttó 178.000,- Ft-ot a 2024. évi költségvetés terhére biztosítja.

utasítja a Kisbéri Közös Önkormányzati Hivatalt, hogy az ingatlan tulajdonosának a figyelmét hívja fel arra, hogy a táblát köteles a felszerelés helyén megőrizni, eléje csak olyan növényt ültethet, mely nem takarja el a táblát és az épület felújítása esetén is köteles a tábla változatlan helyen történő elhelyezését biztosítani.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző